**БАҚ-тағы өнер насихатының негізгі мәселелері**

Азат ел болған Қазақстан Республикасы қатпар-қатпар, тарау-тарау кезеңдерді бастан өткеріп өзінің өнерімен, мәдениетімен, салт-дәстүрімен қайта қауышқаны хақ. Бүгінде өнердің насихатталуына, оның пәрменділігіне жоғары тараптан көңіл бөлініп, қамқорлық жасалуда. Қайсы бір ел болмасын өзін әлемге таныту үшін ең алдымен өнерімен, мәдениетімен сыйлы болатыны әмбеге аян. Ұлттық өнеріміздің электронды бұқаралық ақпарат құралдарында қаншалықты деңгейде көрініс тауып жатқанын, өнердің пәрменділігі қаншалықты артуда, оның қоғамдағы орны қандай сияқты мәселелер қозғалуда.   
Қазіргі таңда электронды бұқаралық ақпарат құралдарында өнер мәселесінің насихатталуы анағұрлым жақсы. Соңғы жылдардағы күрт өзгерістер мәдениетіміздің жаңғыруына көп үлес қосты десек, артық айтқандық болмас. Себебі, тек қана “Қазақстан” ұлттықтелеарнасы мен “Қазақ” радиосы өнерімізді насихаттап жатыр деуге болмайды. Бүгінде тәуелсі зэлектронды бұқаралық ақпарат құралдарының бәрі де өнер мәселесесіне жете мәнберіп, оның қанат жаюына сүбелі үлес қосып келеді.

Бұқаралық ақпарат құралдарында өнер мәселесінің насихатталуы әр қалай екенін мойындауға тиіспіз. Мәселен, кейбір телевидениялар мен радиоларда өнерге қатысты хабарларға өз көңіл бөлінсе, кейбіреуінде керісінше. Сондықтан бұқаралық ақпарат құралдарындағы өнер пәрменділігі әртүрлі. Солтүстіктегі көршіміз Ресей Федерациясында «Культура» деген арнайы өнер мен мәдениетті насихаттайтын арна бар екенін білеміз. Жағдай түзелген соң біздің ақпарат кеңістігімізде де осындай арнайы телеарналар дүниеге келетіні сөзсіз. Кез-келген арнаның өнерге қатысты арнайы хабарлары болатыны белгілі. Бұл күнде көнеден келе жатқан дәстүрі өнерге деген сұраныстың аз екенін жасырып қала алмаймыз. Бұл құбылыс тек бізде емес, әлемді шарпыған деек те болады. Сондықтан өнер мен мәдениетке қатысты дүниелерді біз тұрақты түрде эфирге шығара алмаймыз. Оның үстіне бүтіндей телеарна ашып, мәдениет пен өнерді насихаттаған күннің өзінде біздің елдің ауқымы сыймайтындығы тағы бар. Осындай себептерді ескерсек, бізде арнайы телеарна ашуды қаржы да, шығармашылық тұрғыдан да көтере алмайтынымыз анық.

Ертеде қазақ өнерінің Қазақ радиосында қарқынды түрде насихатталғаны жайында көпшілік бұл күнде жыр қылып айтады. Қазақ музыкасы Қазақ радиосы кең сахараның алыс түкпіріне жетіп, әнсүйер қауымның құлақ құрышын қандырғаны белгілі. Музыка майталмандарының Қазақ радиосында жұмыс істеуі қазақ музыкасының дамуына, халық арасына кеңінен насихатталуына айтарлықтай ықпал еткені рас. Бұл күнде бұқаралық ақпарат құралдарының белсенді бір өкілі болып саналатын Қазақ радиосында Әміре Қашаубаев, Иса Байзақов, Қасым Аманжолов, Ахмет Жұбанов, Мұқағали Мақатаев, есімді тұрпаты биік тұғырлы тұлғаларымыз қызмет еткен жылдары Қазақ радиосының ұжымы жанданып, ауқымы кеңейе түсті десек артық айтқандық емес. Кезінде Қазақ радиосында радиодраматургияның дамуына қарап, Қазақ радиосында өнердің насихатталуына көп үлес қосқанын аңғару қиын емес. Сонымен бірге Қазақ радиосы Мәскеуде болған «Ер Тарғын», «Қыз Жібек» операларының онкүндікте жазып алып, Қазақ радиосының көмегімен бүкіл қазақ даласына таратқаны тарих жадында. Бұдан кейін оры тілінде жазылған «Біржан мен Сара» алдындағы екі операның ізімен эфирге шыққан болатын. Операның табиғаты радио эфирге сұранып тұрғаны белгілі. Сондықтан аталған опералық шығармалардың радио арқылы, халық арасына кең таралуы, сол кездегі жаңадан қалыптасып келе жатқан қазақ операсының дамуына айтарлықтай етті деуге болады.

Көпшіліктің назарына ұсынылған опералар бұл күнде Қазақ радиосының «Алтын қорында» сақталып тұр. Қазақ радиосының өлшеусіз байлығы саналады. Онда қазақ өнеріне еңбегі сіңген қаншама дауыс жатыр десеңізші. Белгілі радио қызметкерлерінің қазақ өнеріне қатысты жасаған хабарлар топтамасы да «Алтын қорда» сақталып жатыр. Қазақ музыкасының да ел ішіне кең тарап, артығымен насихатталуына Қазақ радиосының үлесі ұшан-теңіз. Қазақстанда алғаш рет кәсіби музыканы тұңғыш рет өз қолдарымен жасап, көркемдіктің биік белесіне көтерген Ахмет Жұбанов, Василий Виликанов, БақытжанБайқадамовтардың симфониялық, балеттік шығармалары, хор сииталары радионың тұрақты циклдары мен концерттеріне айналғанын Қазақ радиосының тарихына көз жіберіп отырып қанығамыз. Біз есімін жіпке тізгендей қылып атап шыққан композиторлар өздерінің жұмыстарын радио арқылы халық арасына насихаттауды жөн деп тапқаны белгілі. Сондықтан олар радиомен тығыз өте тығыз байланыс орнатқан. Қазақ радиосы тек ұлттық өнерімізді насихаттап қана қоймағанын, сонымен қатар әлемді мойындатқан классик композиторлардың да шығармаларын қазақ сахарасына насихаттап, қазақ музыкасымен әлем музыкасының айшықты үлгілерін сабақтастырып жалғастырғанын білеміз. Осылайша қазақ музыка өнерінің Батыстық классикалық музыкамен сусындап, әлем кеңістігіне таралуына радионың қосқан көмегі зор. Дәл осы кезеңде Әміре Қашаубаевтың Еуропаның бас қалаларының бірі Парижде қазақ әнін қалықтатуы, қазақ өнер шеберлерінің Мәскеуде қойылымдары жоғары бағалануы қазақ музыкасының қарыштап даму кезеңінде қол жеткізген жетістіктер десе де болады. Қазақ музыкасы радио табалдырығында тәжірибесін шыңдап, жедел дамыды. Сол кез музыка саласының маңайында жүрген әнші, композиторлар радионың айналасына топталып, ауызбіршілікпен жұмыс істегенінің нәтижесінде арттағы жас ұрапқтың ауыздан тастамай айтып жүретін өнегелі іс болды.

Жаңадан қалыптасып, жаңадан хабар тарата бастаған кезеңнен бастап Қазақ радиосы қазақ музыка өнерін қанатының астына алуын үлкен жетістік деп айтға толық негіз бар. Сондықтан Қазақ Радиосының осындай жауапты іске жасқанбай кірісуін ерлік десек те болар. Қазақ радиосының ұясында қалыптасып, қанатын қаққан тағы бір өнер – әдеби-драмалық хабарлар. Қазақ радиосында әдеби\*драмалық бағыттағы хабарлар радиогазеттің ықпалында дамығанын айқындаса керек.

Әдеби бағыттағы хабарлардың дамуы алғашқы кезден-ақ байқалған. Радио қызметкерлері өз тыңдаушыларынаәдебиеттің ең үздік шығармаларын ұсынып, тек қана ана тілімізде әлем классиктерінің туындыларын насихаттаған.